આજકાલ બધાં ઘરોમાં હેલ્થના નામે લીંબુ પાણી પીવાનું ચલણ વધ્યું છે. શરબત તો બંધ જ થઈ ગયા છે. ઘણા લોકો તો બાળકોને પણ શરબત નથી આપતાં કેમ કે તેમાં ખાંડ આવે છે. ઉનાળામાં જ્યારે તમે ઇલેક્ટ્રોલાઇટ્સ બેલેન્સ કરવા માટે લીંબુ પાણી પીતા હો તેના કરતાં લીંબુ શરબત બેસ્ટ છે. તમે જ્યારે લીંબુ પાણી પીવો છો ત્યારે એ સોલ્ટનું એબ્સોર્બસન શરીરમાં તરત થઈ જાય છે અને જ્યારે ખાંડવાળું લીંબુ શરબત પીવો છો ત્યારે શરીરમાં સોલ્ટનું એબ્સોર્બસન ધીમે-ધીમે થાય છે, જે વધુ હેલ્ધી છે. તમારું બાળક તડકામાં રમવા ગયું હોય કે તમે બહારથી આવ્યા હો ત્યારે લીંબુ પાણી નહીં, ખાંડવાળું લીંબુ શરબત જ પીવો. હા, તેમાં વધારે પડતી ખાંડ નાંખવાની જરૃર નથી. એક ગ્લાસ લીંબુ શરબતમાં એક ચમચી ખાંડ નાખી શકો છો. આ ડ્રિન્ક પીવાથી તમને એનર્જી મળશે અને બેલેન્સ જળવાશે. આ ખાંડ નુકસાન પણ નહીં કરે.